Chania Navy Blue Distre... Chania Navy Blue Distressed Runner Rug
Klis Light Blue Floral ... Klis Light Blue Floral Runner Rug
Nuuk Ivory & Blue D... Nuuk Ivory & Blue Distressed Runner Rug
Arsuk Ivory & Grey ... Arsuk Ivory & Grey Distressed Runner Rug
Nile Grey Diamond Ivory... Nile Grey Diamond Ivory Runner Rug
Gramercy Grey & Blu... Gramercy Grey & Blue Distressed Runner Rug
Turku Grey & White ... Turku Grey & White Triangle Flatweave Runner Rug
Bodø Grey Arrow Wool R... Bodø Grey Arrow Wool Runner Rug
Makaha Natural Greige C... Makaha Natural Greige Chunky Jute Runner Rug
Sierra Pastel Geometric... Sierra Pastel Geometric Hallway Runner Rug
Hakalau Pale Pink Chunk... Hakalau Pale Pink Chunky Jute Runner Rug Poste wat oor 50 jaar dalk nie meer sal bestaan nie | Maroela Media
Tegnologie maak daagliks ons lewens makliker maar sal waarskynlik beteken dat sommige poste, wat tans nog deur mense behartig word, deur robotte of masjiene vervang sal word.
ŉ Hysbakoperateur was in 1950 nog een van die 270 poste op die sensusdatalys van die VSA, maar dié postitel bestaan nie meer nie.
Oor die volgende 50 jaar sal ons lewe waarskynlik baie verander en poste soos taxibestuurders, bibliotekarisse en selfs kelners en bloemiste sal dalk nie meer deur mense behartig word nie. Hier is ŉ lys van poste wat waarskynlik in gedrang is:
Die Los Angeles Times het onlangs voorspel dat selfgedrewe motors en dienste soos Uber waarskynlik sal beteken dat 5 miljoen Amerikaners hul werk as taxibestuurder kwyt sal wees.
Forbes het onlangs voorspel dat poskantoorwerkers soos diegene wat briewe sorteer, klerke en posafleweraars waarskynlik hul werk kwyt sal wees. In 2010 was daar 524 300 poskantoorwerkers in die VSA. Teen 2020 sal daar slegs 385 500 wees – meer as ŉ kwart van die personeel sal ander werk moet soek.
Die New York Post het al in 2016 berig vlieëniers kompeteer met robotte vir hul werk. Vlieëniers maak reeds van rekenaars gebruik tydens die vlug en hanteer die vliegtuig slegs tydens opstyging en landing. Hul meganiese eweknieë word egter reeds opgelei om dié werk ook te doen en mense en vrag sal waarskynlik in ŉ stadium sonder enige vlieëniers rondgevlieg word.
Alhoewel gespesialiseerde posisies nog gevorderde opleiding benodig, kan talle persone reeds tot dié bedryf toetree met slegs ŉ matrieksertifikaat. USA Today berig robotika en ander tegnologiese vooruitgang sal waarskynlik meeste van die vaardighede kan hanteer.
Jou water- en elektrisiteitsrekening word waarskynlik opgestel danksy iemand wat die meter op jou erf kom neem het. Eenvoudige en goedkoop toestelle wat deel is van massa-energie sal waarskynlik seker maak dat mense nie meer fisies ŉ meter hoef te lees nie.
Miljoene verskillende bestuurders sal waarskynlik ŉ ander werk moet soek weens selfgedrewe voertuie, waaronder busbestuurders. Selfgedrewe elektriese busse is reeds ŉ realiteit in die strate van Switserland.
As jy al ooit ŉ onderneming gebel het en dadelik gevra is om knoppies te druk vir verskeie opsies, het jy reeds interaksie gehad met ŉ rekenaar wat in ŉ stadium deur ŉ skakelbordoperateur behartig is. Volgens Forbes sal duisende van dié persone hul werk kwyt wees teen 2020.
Kitskosrestaurante is eintlik net fabriekslyne en, net soos wat robotte meganisasie in die motorbedryf en ander aanlegte oorgeneem het, sal kitskoswerkers wat vir jou ŉ burger en skyfies bedien, waarskynlik ook binnekort ŉ ander werk moet soek. Robotte is reeds in New York by die Shake Shack aangestel.
Die Daily Star het onlangs voorspel dat groot vordering gemaak word wat betref kunsmatige intelligensie en wat daartoe sal lei dat robotte teen 2030 skeidsregters sal wees by Europese sokkerwedstryde. ESPN het ook berig dat die kommissaris van Major League Baseball glo rekenaars – wat nie ŉ fout maak nie – sal waarskynlik skeidsregters in dié sport vervang.
Klante bestel deesdae sommer aanlyn blomme vir iemand. Die afwaartse neiging in die behoefte aan bloemiste is egter só skerp dat Amerika teen 2020 waarskynlik van 6 200 poste ontslae sal raak, aldus die werksportaal Monster.com.
Volgens die Guardian is min poste soveel in gedrang soos telebemarkers en reken daar is ŉ 99% kans dat dié werk ook deur tegnologie oorgeneem sal word.
Kelners in restaurante
Die werk van ŉ kelner sal waarskynlik verander wanneer kunsmatige intelligensie robotte kan leer om op te tree as die skakel tussen klante wat kos wil bestel en die kombuis. Robotte is reeds as kelners aangestel by restaurante in China.
Masjienvertaling word al meer as ŉ dekade lank ontwikkel en vertalers het tot dusver gedink hul werk is veilig, omdat rekenaars nie die nuanse, aksente en verskillende dialekte van taal verstaan nie. Tegnologie verbeter egter deurgaans en masjienvertaling is tans ŉ $8 miljard per jaar-bedryf.
Talle winkels het reeds rye waar klante self hul produkte kan oplui en daarvoor betaal. Die behoefte aan ŉ kassier word dus deurgaans al hoe minder.
Bibliotekarisse wil dalk nie hoor dat hul werk in gedrang is nie, maar rekenaars het die katalogus en Dewey-stelsel van desimale klassifikasie reeds nutteloos gemaak. Aanlyn soektogte soos Google lei ook daartoe dat biblioteke en bibliotekarisse binnekort ander werk sal moet soek.
Vlieëniers is nie die enigste werknemers wat verandering sal ondergaan nie. Die Skybot-vlugkelner is reeds in 2012 op vliegtuie geïnstalleer wat vlugkelners help om drankies by passasiers af te laai. Teen 2016 kon Pepper die robot reeds elke passasier se bestelling en vluginligting onthou, versoeke verwerk en inligting verskaf oor ander vlugte – dit het slegs binne vier jaar gebeur, ons kan maar net raai wat oor 50 jaar van nou af gaan gebeur.
Kan ons dalk nou al reeds taxibestuurderders met robotte, wat geprogrammeer is om reels te gehoorsaam, vervang, asseblief? Groot asseblief!
SoosDitIs · 8 maande gelede
Ongelukkig glo ek nie diè tegnologie waarvan hier gepraat word, sal spoedig in Suid-Afrika beskikbaar wees nie…..
Byt maar vas met die taxi bestuurders….
Wat van die Polisie beampte?
Mens moet maar aanpas of uit pas gaan die vergetelheid in · 8 maande gelede
Die wêreld soos ons dit nou ken gaan heeltemal verander en dit gebeur teen ‘n duiselingwekkende spoed. Tegnologie en die wetenskap gaan ons leefwêreld heeltemal verander en die mens gaan eersdaags, binne die volgende 100 jaar, ander planete koloniseer en bewoonbaar maak. Baie mense is egter nie gereed vir al hierdie verandering nie en dit vervul sommiges met vrees. Hierdie mense wat bang is vir verandering maak hulleself toenemend irrelevant met hulle uitgediende opvattings oor die wêreld wat aanleiding tot ‘n geweldige toenames in depressie and angsaanvalle. Dit wat hulle glo en die snelveranderende wêreld waarin on leef is dikwels en toenemend nie meer versoenbaar nie.
Wie het 10 jaar gelede geding gedink dat die rekenaars en tegnologie soos ons dit vandag ken ooit sal bestaan?
Dis reg om tegnologie te benut. Tog moet die vraag gevra word of die mens nie besig is om homself onnodig te maak nie? Dink mooi hieroor na voordat jy sommer net dwars hierop reageer: gaan ete net oor ‘n masjienmatige (robotiese) proses van kos tot aangename eetbaarheid om te skakel, of is daar geselligheid en kultuur en vreugde daarin om ‘n ete voor te berei en dan saam of selfs alleen te geniet? En watter vreugde en lewensgenot is daarin om kos van ‘n masjien se rakkie af te haal, teenoor ‘n glimlag en ‘n vinnige groet en dalk ‘n fooitjie aan ‘n mens wat jou bedien? Ditto die biblioteektannie (of mooi meisie!) wat entoesiasties vertel van die mooi nuwe boeke of die leeshoek wat nuut ingerig is teenoor net roboties ‘n boek opspoor en huis toe gaan (dis nou as die boek nog in boekvorm is sodat jy lekker kan opkrul en dit saam met jou koffie of wyn geniet). Wil ons regtig in ‘n kar klim en dan nie self bestuur nie?
Jy bestel blomme aanlyn, iemand moet seer sekerlik dié blomme rangskik.
Ek sal glo van die biblioteekaresse, ek sien reeds die verandering by ons biblioteek
Bemagtig julleself met tegnologie · 8 maande gelede
Gelukkig het tegnologie nou ook kursusse gratis gemaak waar ons aanlyn van nuwe tegnologie en nuwe beroepe en geleenthede kan leer.
Kripvreter · 8 maande gelede
Ek sal verseker nie oor 50 jaar nog leef nie. Daarom bekommer ek my nie oor wat die wêreld sê nie want GOD is in beheer en more mag dalks net nie aanbreek nie.
Kosie Kramer · 8 maande gelede
God se opdrag aan die mens (deur Adam en Eva) is om die Aarde namens Hom te bestuur. Dit beteken dat ons ons móét bekommer oor hoe om dinge beter te doen, en om verandering te verwerk. Ons kannie gods water oor gods akker laat loop nie.
Daar is poste wat nie meer gaan bestaan nie, maar daar gaan ook nuwe poste wees wat geskep word (kyk na IT, as voorbeeld).
Susun · 8 maande gelede
Mens se kameraadskap is ook al vervang deur opblaas karfoefel poppe. Enige iets is moontlik in hierdie siek samelewing van die wêreld
CT · 8 maande gelede
Daar is reeds n groot werksloosheids syfer. Dit gaan net nog erger en erger word….
Glo nie gaan vyftig jaar sien nie! Restorante in groot stede is al reeds so geoutomatiseer dat kelners net kyk dat die mansjiene glad loop, meer werktuigkundiges as kelners. Poskantoor in Suid Afrika kan maar vandag toemaak, meer in die pad as iets anders. landmeters, doen lank reeds opmetetings vir kommunikasie netwerke met google live. Gebruik vertaler sagteware om toesprake te vertaal wat Martin M in Engels vir ons voorlees… , vertalers is ook nou tegnikuste!
Daar is baie meer wat wat gaan wegval, motor werktuig kundiges, net soos die goed aanmekaar gesit word kan dit uitmekaar gehaal word om nuwe parte in te sit. Bouers, elektrisieëns, krag uitrusting word nou in “stelle” gemaak wat in mekaar druk, geen bedrading kennis nodig….
Wel in SA bestaan van die werk eintlik nie regtig meer nie as jy swakdiens in ag neem of diens wat daar moet wees is nie:
Meterlesers: In SA neem ons self die lesings en stuur per e-pos dit aan die munisipaliteit omdat die lesers noot dit kom neem nie of net n geskatte lesing vat en dan is die bedrag belaglik.
Posman: Diens is daar maar ook maar stadig aangesien hulle van fietse gebruk maak of die poskantoor op n 2 maande staking gaan.
Kitskoswerkers en Kassiere: Buiten die wat ongeskik is en dink hulle doen ons n guns en nie kan pakkies pak nie, is dit ook maar n gesukkel.
So in SA is dit nie nuus nie ons kry op n daaglikse basis met die te doen.
n Werk wat in my leeftyd verdwyn het, is tikster. Behalwe vir supermark kassier, is n ander groep mense wat ek nie sal mis nie petroljoggies. Hulle was op n tyd handig om die pad by te vra maar toe kry ons GPS.
Letty-Amn · 8 maande gelede
Ondervinding het geleer dat nuwe beroepe met die uitfaseer van ou beroepe ontstaan.
Wie het nou gedink ek sou op 40 ‘n rekenaarnetwerk bedryf?
En noudat ek 60 is kan ek hierdie nuwe tegnologie oral toepas!
Moet asb. net nie die pragtige verpleegstertjies wegvat . . .
Marthinus Willemse · 8 maande gelede
Ek is tans werkloos. Voorheen was ek `n “deckhand” op `n duikboot.
Baie van die voorspelling word gemaak op die aanname dat elektrisiteit volhoubaar voorsien kan word. In lande waar dit min of meer ‘n gegewe is sal dit na alle waarskynlikheid seker gebeur. In lande waar dit nie ‘n gegewe is nie is die kanse moontlik heelwat kleiner. Dit sal nogal interessant wees om te kyk na hoeveel van die voorspellings van 50 (en self 100) jaar gelede vandag waar geword het.
Wat van staatsamptenare, miskien word korrupsie dan stopgesit.
Taxibestuurder: Mense sal veiliger wees op ons paaie.
Posman: baie hartseer, my stiefoupa was posman, baie nederig en hardwerkend en elke dag op sy pos en het goed vir my ouma gesorg op daardie karige salaris.
Vlieënier: daar is nou niks lekkerder om daardie oulike vlieënier in uniform in die vliegtuig te sien en sy stem oor die lug te hoor nie
Busbestuurders: Meer mense gaan veiliger wees op ons paaie
Skakelbordoperateur: In die dae toe die telefoon na die eerste lui nog opgetel was en daar n vriendelike stem aan die anderkant was, nie vandag se elle lange geluiery en as jy deur kom hoor jy n stem wat sê “if you know the extention, please dial it now or wait for the next available operator” n grenslose irritasie.
Kitskosverwerker: gaan ons minder besmette kos kry en verseker wees dat die kos wat bestel word higienies aan ons verkoop word
Skeidsregter: dit wil ek nog sien
Bloemiste: A nee a, daar is soveel mense wat n passie het vir hierdie tipe werk, van blomme rankskik tot troues reel, wat nou as daardie masjien n fout maak met jou blomme vir jou troue.
Telebemarker: ek weet nie wat is erger, iemand wat jou tot sat wordens bel om nonsense aan jou af te smeer of die junk posse wat oor jou selfoon kom en al jou lugtyd opgebruik omdat jy nie betyds hulle “7 a day” foefie “stop” gesit het nie